
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 687 

8Αυγούστου 1997 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 10 841 7 

Σύστημα Διαχείρισης, Παρακολούθησης, Αξιολόγησης 
και Ελέγχου ενεργειών Συνεχιζόμενης Επαγγελματι¬ 
κής Κατάρτισης έτους 1997 που συγχρηματοδοτού- 
νται από το Ευρωπαϊκό Κοινωνικό Ταμείο (Ε.Κ.Τ.) στα 
πλαίσια του 2ου Κοινοτικού Πλαισίου Στήριξης 
(Κ.Π.Σ.) και διαδικασία εφαρμογής τους. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1 -Τις διατάξεις του άρθρου 13 του Ν. 2150/94 (ΦΕΚ 
98/Α) Εθνικό Ινστιτούτο Εργασίας και άλλες διατάξεις". 

2. Τις διατάξεις των άρθρων 17& 18 του Ν. 2458/97 (ΦΕΚ 
15/Α/14.2.97) “Ρύθμιση θεμάτων εποπτευόμενων οργανι¬ 
σμών του Υπ. Εργασίας και άλλες διατάξεις" 

3. Τις διατάξεις του άρθρου 18παρ. 3&4του Ν.2224/94 
"Ρύθμιση θεμάτων εργασίας, συνδικαλιστικών δικαιωμά¬ 
των κ.λ.π." (ΦΕΚ 112/Α.) 

4. Τις διατάξεις του Π.Δ. 368/89 “Οργανισμός 
Υπουργείου Εργασίας" (ΦΕΚ 163/Α.) 

5. Τις διατάξεις του Κανονισμού (ΕΟΚ) αριθ. 2081/93 
του Συμβουλίου της 20.7.1993. 

6. Τις διατάξεις του Κανονισμού (ΕΟΚ) αριθ. 2082/93 
του Συμβουλίου της 20.7.1993. 

7. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 “Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφορά το Ευ¬ 
ρωπαϊκό Κοινωνικό Ταμείο". 

8. Την Απόφαση της Επιτροπής της Ε.Ε. με αριθμ. Ε(94) 
1716 της 13.7.1993 σχετικά με την κατάρτιση του Κ.Π.Σ. 
1994-1999 “Για την ανάπτυξη και την διαρθρωτική προ¬ 
σαρμογή της Ελλάδος". 

9. Την Απόφαση της Επιτροπής της Ε.Ε. με αριθμ. Ο (94) 
1421/29.7.94, σχετικά με την έγκριση του Επιχειρησιακού 
Προγράμματος “Συνεχιζόμενης Επαγγελματικής Κατάρ¬ 
τισης και Προώθησης της Απασχόλησης". 

10. Τις αποφάσεις της Επιτροπής σχετικά με την έγκρι¬ 
ση των περιφερειακών προγραμμάτων στην περίπτωση 
που πρόκειται για ενέργειες συνεχιζόμενης κατάρτισης 
που εντάσσονται στα εν λόγω προγράμματα. 

11 Τους επιδιωκόμενους στόχους, τις προτεραιότητες, 


τις κατευθύνσεις και τα αποτελέσματα όπως περιγράφο- 
νται στα ανωτέρω επιχειρησιακά προγράμματα, 

12. Την ισχύουσα Εθνική και Κοινοτική νομοθεσία που α- 
ναφέρεται στην υλοποίηση και διαχείριση προγραμμά¬ 
των. 

13. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατι¬ 
κών. 

14. Την κοινή απόφαση Πρωθυπουργού και Υπουργού 
Εργασίας & Κοινωνικών Ασφαλίσεων με αριθμ. 80078/ 
4.10.96(ΦΕΚ 924/Β/8.10.96) 

15. Την απόφαση της 5ης Επιτροπής Παρακολούθησης 
του Β’ Κοινοτικού Πλαισίου Στήριξης καθώς και την από¬ 
φαση της 4ης Επιτροπής Παρακολούθησης του Ε.Π. 
"Συνεχιζόμενη Κατάρτιση & Προώθηση της Απασχόλη¬ 
σης" της 11.6.1997. 

16. Τις διατάξεις του άρθρου 27 του Ν. 2081/1992 
(151/Α) με το οποίο προστέθηκε άρθρο 29Α στο Ν. 1588/ 
1985. 

17. Την ανάγκη δημιουργίας ενός συστήματος διαχείρι¬ 
σης, παρακολούθησης, αξιολόγησης & ελέγχου των χρη¬ 
ματοδοτούμενων από το ΕΚΤ ενεργειών άτυπης συνεχι¬ 
ζόμενης επαγγελματικής κατάρτισης κατά το μεταβατικό 
στάδιο του έτους 1997. 

18. Το γεγονός ότι λόγοι εθνικού συμφέροντος επιβάλ¬ 
λουν την υλοποίηση ενεργειών επαγγελματικής κατάρτι¬ 
σης ανέργων & εργαζομένων συγχρηματοδοτουμένων α¬ 
πό το ΕΚΤ κατά το έτος 1997. 

19. Το γεγονός ότι το 1997 αποτελεί μεταβατικό έτος και 
έχει προσωρινό χαρακτήρα. 

20. Το γεγονός ότι απότηνπαρούσα απόφαση δεν προ- 
καλείται δαπάνη εις βάρος του Κρατικού προϋπολογι¬ 
σμού, αποφασίζουμε: 

ΜΕΡΟΣ Α’ 

Α’ ΚΕΦΑΛΑΙΟ 
ΑΡΘΡΟ 1 

ΕΠΙΛΕΞΙΜΕΣ ΕΝΕΡΓΕΙΕΣ ΣΥΝΕΧΙΖΟΜΕΝΗΣ 

ΚΑΤΑΡΤΙΣΗΣ ΚΑΙ ΠΡΟΩΘΗΣΗΣ ΤΗΣ ΑΠΑΣΧΟΛΗΣΗΣ 

ΚΑΤΑ ΤΟ ΕΤΟΣ 1997 ΚΑΙ ΟΜΑΔΕΣ ΑΤΟΜΩΝ ΠΟΥ 
ΑΠΕΥΘΥΝΟΝΤΑΙ 

Επιλέξιμες ενέργειες για χρηματοδότηση από το ΕΚΤ 
κατά το έτος 1997 είναι: 



7528 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α.Οι ενέργειες συνεχιζόμενης κατάρτισης απασχολού¬ 
μενων στον πρωτογενή τομέα που υλοποιούνται από τα 
ΚΕΓΕτουΥπ. Γεωργίας. 

β.Οι ενέργειες επιμόρφωσης αυτοαπασχολουμένων 
που πραγματοποιούνται στις εκπαιδευτικές μονάδες του 
ΟΑΕΔ. 

γ. Οι ενέργειες συνεχιζόμενης επαγγελματικής κατάρ¬ 
τισης ανέργων που υλοποιούνται από τις αντίστοιχες σχο¬ 
λές του ΟΑΕΔ (ταχύρρυθμη εκπαίδευση). 

δ. Οι ενέργειες προώθησης της απασχόλησης των α¬ 
νέργων μέσω της επιδότησης νέων θέσεων εργασίας & 
της επιχορήγησης νέων ελεύθερων επαγγελματιών. 

ε. Οι ενέργειες προώθησης της απασχόλησης των α¬ 
νέργων μέσω της επιδότησης των επιχειρήσεων για την 
πρόσληψη νέων ανέργων πτυχιούχων της τριτοβάθμιας 
και επαγγελματικής εκπαίδευσης, με σκοπό την απόκτη¬ 
ση επαγγελματικής εμπειρίας. 

στ. Οι ενέργειες συνεχιζόμενης κατάρτισης-επιμόρφω- 
σης ανέργων στελεχών του Εμπορικού Ναυτικού που υ¬ 
λοποιούνται απότα Κέντρα Εκπαίδευσης Στελεχών Εμπο¬ 
ρικού Ναυτικού (ΚΕΣΕΝ) του Υπ. Εμπορικής Ναυτιλίας. 

ζ. Οι ενέργειες συνεχιζόμενης κατάρτισης εργαζομέ¬ 
νων σε επιχειρήσεις & οργανισμούς του ευρύτερου δη¬ 
μόσιου τομέα, οι οποίες διαθέτουν δομές του Κανονισμού 
(ΕΟΚ)815/84 και του Λ. Π. "Βελτίωση Δομών Κατάρτισης" 
του Α'Κ. Π. Σ. 

η. Καινοτομικές ενέργειες ολοκληρωμένων παρεμβά¬ 
σεων σε περιφερειακό επίπεδο για την αντιμετώπιση των 
επιπτώσεων από την αναδιάρθρωση, συρρίκνωση ή την 
διακοπή της λειτουργίας επιχειρήσεων. 

θ. Ενέργειες άτυπης συνεχιζόμενης κατάρτισης ανέρ¬ 
γων, εργαζομένων και αυτοαπασχολουμένων ενταγμένες 
σε Περιφερειακά Επιχειρησιακά Προγράμματα. 

ΑΡΘΡΟ 2 

ΔΙΑΔΙΚΑΣΙΑ ΠΡΟΓΡΑΜΜΑΤΙΣΜΟΥ 

Α. ΕΘΝΙΚΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΣΥΝΕΧΙΖΟ¬ 
ΜΕΝΗΣ ΚΑΤΑΡΤΙΣΗΣ ΚΑΙ ΠΡΟΩΘΗΣΗΣ ΤΗΣ ΑΠΑΣΧΟ¬ 
ΛΗΣΗΣ. 

1.0 προγραμματισμός των ενεργειών συνεχιζόμενης ε¬ 
παγγελματικής κατάρτισης για εργαζομένους σε επιχει¬ 
ρήσεις & οργανισμούς του ευρύτερου Δημόσιου Τομέα, 
οι οποίοι διαθέτουν δομές του Κανονισμού (ΕΟΚ)815/84 
& του Λ. Π. "Βελτίωση Δομών Κατάρτισης", γίνεται από 
τους ίδιους τους ενδιαφερομένους φορείς, οι οποίοι υπο¬ 
βάλλουν στην συνέχεια τεκμηριωμένες προτάσεις στο 
Υπ. Εργασίας και Κοιν. Ασφαλίσεων, σε ειδικό έντυπο, στο 
οποίο μεταξύ άλλων γίνεται αναφοράγιατην σύνδεση της 
κατάρτισης με τις αναπτυξιακές προτεραιότητες της επι¬ 
χείρησης. 

2. Γιατις ενέργειες συνεχιζόμενης επαγγελματικής κα¬ 
τάρτισης αυτοαπασχολουμένων, ανέργων (ταχύρρυθ¬ 
μη), προώθησης της απασχόλησης, εργαζομένων στον 
πρωτογενή τομέα, επιμόρφωσης ανέργων στελεχών 
Εμπορικού Ναυτικού προγραμματίζουν οι υπεύθυνοι για 
τον σκοπό αυτό φορείς (ΟΑΕΔ, Υπ. Εμπορικής Ναυτιλίας, 
Υπ. Γεωργίας). 

Β. ΠΕΡΙΦΕΡΕΙΑΚΑ ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ 

1. Το σχέδιο δράσης ενεργειών συνεχιζόμενης επαγ¬ 
γελματικής κατάρτισης ανέργων αποστέλλεται από τον 


Γεν. Γραμματέα Περιφέρειας στους δικαιούχους για την 
υλοποίησητων σχετικών ενεργειών κατάτο έτος 1997 φο¬ 
ρείς για εκδήλωση ενδιαφέροντος (προθεσμία 20ήμερη). 

2. Οι ενέργειες επαγγελματικής κατάρτισης εργαζομέ¬ 
νων και αυτοαπασχολουμένων προγραμματίζονται από 
την Περιφέρεια σε συνεργασία με τον καθ’ύλην αρμόδιο 
ανά τομέα φορέα προγραμματισμού και χάραξης πολιτι¬ 
κής (π. χ. Υπ. Γεωργίας , ΕΟΤ κ. λ. π.) 

ΑΡΘΡΟ 3 

ΔΙΑΔΙΚΑΣΙΑ ΚΑΙ ΠΡΟΫΠΟΘΕΣΕΙΣ ΥΠΟΒΟΛΗΣ 
ΠΡΟΤΑΣΕΩΝ ΓΙΑ ΤΗΝ ΥΛΟΠΟΙΗΣΗ ΕΝΕΡΓΕΙΩΝ 
ΣΥΝΕΧΙΖΟΜΕΝΗΣ ΚΑΤΑΡΤΙΣΗΣ 

Α. ΔΙΚΑΙΟΥΧΟΙ ΦΟΡΕΙΣ 

1. ΕΘΝΙΚΟ ΠΡΟΓΡΑΜΜΑ ΣΥΝΕΧΙΖΟΜΕΝΗΣ ΚΑΤΑΡ¬ 
ΤΙΣΗΣ ΚΑΙ ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ. 

α. Για ενέργειες συνεχιζόμενης κατάρτισης των εργα- 
ζομένωντους δικαιούχοι φορείς είναι: 
α. ΔΕΗ 
β. ΟΠΕ 
γ. ΟΣΕ 

δ. Εθνική Κτηματική Τράπεζα 
ε. Εμπορική Τράπεζα 
στ. Αγροτική Τράπεζα 
ζ. Ολυμπιακή Αεροπορία. 
η.ΕΟΜΜΕΧ. 

Ο ΟΤΕ εξαιρείται καθ’όσον παρέχεται η δυνατότητα κα¬ 
τάρτισης του Προσωπικού του μέσω του Ε. Π. ΤΗΛΕΠΙ¬ 
ΚΟΙΝΩΝΙΑΣ. 

β. Για ενέργειες άτυπης συνεχιζόμενης κατάρτισης α- 
πασχολουμένων στον πρωτογενή τομέα δικαιούχος φο¬ 
ρέας είναι το Υπ. Γ εωργίας. 

γ. Για ενέργειες συνεχιζόμενης κατάρτισης ανέργων 
στελεχών Εμπορικού Ναυτικού δικαιούχος φορέας είναι 
το Υπ. Εμπορικής Ναυτιλίας. 

δ. Για ενέργειες άτυπης συνεχιζόμενης κατάρτισης αυ¬ 
τοαπασχολουμένων, συνεχιζόμενης επαγγελματικής κα¬ 
τάρτισης ανέργων (ταχύρρυθμη), προώθησης της απα¬ 
σχόλησης ανέργων, (Νέες θέσεις εργασίας, νέοι ελεύθε¬ 
ροι επαγγελματίες, νέοι άνεργοι πτυχιούχοι), καινο- 
τομικών ενεργειών ολοκληρωμένων παρεμβάσεων για 
την αντιμετώπιση των επιπτώσεων από την αναδιάρθρω¬ 
ση, συρρίκνωση ή διακοπή λειτουργίας επιχειρήσεων, 
φορέας υλοποίησης είναι ο ΟΑΕΔ. 

2. ΠΕΡΙΦΕΡΕΙΑΚΑ ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ 
Για ενέργειες άτυπης συνεχιζόμενης κατάρτισης ανέρ¬ 
γων, εργαζομένων και αυτοαπασχολουμένων που είναι ε- 
νταγμένες στα ΠΕΠ δικαιούχοι φορείς είναι: 

α. Οι Φορείς που χρηματοδοτήθηκαν για την δημιουρ¬ 
γία και τον εξοπλισμό δομών επαγγελματικής κατάρτισης 
από τον Κανονισμό (ΕΟΚ) 815/84 & το Λ. Π. ".Βελτίωση 
Δομών Κατάρτισης" του Α' Κ. Π. Σ. και είναι οι κατωτέρω α- 
ναφερόμενοι: 

-ΟΑΕΔ 

-ΔΕΗ 

- Υπ. Γεωργίας 
-ΟΠΕ 

- Υπ. Εμπορικής Ναυτιλίας 
-ΟΤΕ 

-ΟΣΕ 
-ΕΛΚΕΠΑ 

- Γενική Γραμματεία Λαϊκής Επιμόρφωσης / ΝΕΛΕ 

- Εθν. Κτηματική Τράπεζα 

- Εμπορική Τράπεζα 

- Αγροτική Τράπεζα 

- Αμερικανική Γεωργική Σχολή Θεσ/νι'κης 

- Ολυμπιακή Αεροπορία 

- Ινστιτούτο Εργασίας ΓΣΕΕ 

- Σχολή Τουριστικών Επαγγελμάτων 

- ΕΕΔΕ (Ελληνική Εταιρεία Διοίκησης Επιχειρήσεων) 
-ΣΕΒ 

- ΕΟΜΜΕΧ 

- ΕΕΤΑΑ (Ελληνική Εταιρεία Τοπικής Ανάπτυξης και Αυ¬ 
τοδιοίκησης 

β. Τα Πανεπιστημιακά Εκπαιδευτικά Ιδρύματα, 
γ. Τα Τεχνολογικά Εκπαιδευτικά Ιδρύματα. 

Β. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

1. Για εργαζομένους στις Δημόσιες επιχειρήσεις & Τρά¬ 
πεζες, που χρηματοδοτήθηκαν από τον Κανονισμό (ΕΟΚ) 
815/84 & Λ. Π. "Βελτίωση Δομών Κατάρτισης". Τα δικαιο- 
λογητικά που απαιτείται να υποβάλλονται είναι: 

1) Αίτηση συνδρομής, στην οποία περιλαμβάνονται: 

1.1. Αναλυτικό ωρολόγιο εκπαιδευτικό πρόγραμμα (θε- 
ωρία-πρακτική), στο οποίο θα αναγράφεται και ο αντί¬ 
στοιχος εκπαιδευτής με τον αναπληρωτή του. 

1.2. Η περιγραφή και ο σκοπός του προγράμματος. 

1.3. Επί μέρους στόχοι του προγράμματος. 

1.4. Ανάλυση των εκπαιδευτικών αναγκών και σύνδεση 
τους με τις αναπτυξιακές προτεραιότητες της επιχείρη¬ 
σης. 

1. 5. Κατάσταση εκπαιδευτών με σύντομα βιογραφικά 
σημειώματα τα οποία για τους εξωτερικούς εκπαιδευτές 
πρέπει να συνοδεύονται με τίτλους σπουδών και αποδει¬ 
κτικά εκπαιδευτικής επαγγελματικής εμπειρίας. 

1.6. Αναλυτικός προϋπολογισμός 
1. 7. Π ροσδοκώμενα αποτελέσματα. 

2) Βεβαίωση για τον αριθμό των απασχολουμένων στην 
επιχείρηση. 

3) Βεβαίωση για την υλοποίηση της θεωρητικής εκπαί¬ 
δευσης από τον φορέα υλοποίησης καθώς και υπεύθυνη 
δήλωση του Ν. 1599/86 ότι οι εκπαιδευτές δέχονται να 
συμμετέχουν στο συγκεκριμένο πρόγραμμα. Η υπεύθυνη 
δήλωση ισχύει μέχρι τη λήξη του προγράμματος. 

4) Περίληψη του πενταετούς αναπτυξιακού προγράμ¬ 
ματος. 

5) Κατάσταση του διοικητικού & βοηθητικού προσωπι¬ 
κού που θα απασχοληθεί στο πρόγραμμα (πλήρης ή μερι¬ 
κή απασχόληση). 

6) Χώρος κατάρτισης, εξοπλισμός (περιγραφή τους). 

2. Για ανέργους 

Τα δικαιολογητικά που απαιτείται να υποβάλλονται για 
κάθε προκηρυσσόμενο αντικείμενο κατάρτισης είναι: 

1) Αίτηση συνδρομής, στην οποία περιλαμβάνεται: 

1.1. Αναλυτική περιγραφή του περιεχομένου του προ¬ 
γράμματος. 

1.2. Αναλυτικό ωρολόγιο εκπαιδευτικό πρόγραμμα (θε- 


ωρίας-πρακτικής) στο οποίο να αναγράφεται και ο αντί¬ 
στοιχος εκπαιδευτής με τον αναπληρωτή του. 

1.3.0 σκοπός του προγράμματος. 

1.4. Οι επιμέρους στόχοι του προγράμματος. 

1.5. Οιπροδιαγραφέςτων υποψηφίων καταρτιζόμενων. 
1. 6. Το ονοματεπώνυμο του επιστημονικού υπεύθυνου 

του προγράμματος, με αντίστοιχο βιογραφικό στο οποίο 
να περιγράφεται η επαγγελματική εμπειρία, το επιστημο¬ 
νικό επίπεδο και η εξειδίκευσή του. 

1. 7. Κατάσταση εκπαιδευτών με σύντομα βιογραφικά 
σημειώματα, συνοδευμένα με τους τίτλους σπουδών και 
αποδεικτικό εκπαιδευτικής επαγγελματικής εμπειρίας, 
καθώς και υπεύθυνη δήλωση του Ν. 1599/86 ότι δέχονται 
να συμμετέχουν στο συγκεκριμένο πρόγραμμα. Η υπεύ¬ 
θυνη δήλωση ισχύει μέχρι τη λήξη του προγράμματος. 

1.8. Η καινοτομία που τυχόν προτείνεται 
1. 9. Η μέθοδος εκπαίδευσης και διαδικασία υλοποίη¬ 
σης που θα ακολουθηθεί. 

1. 10. Τα εκπαιδευτικά και τεχνολογικά μέσα που θα 
χρησιμοποιηθούν. 

1. 11. Η μεθοδολογία υλοποίησης και πρακτικής άσκη¬ 
σης. 

1. 12. Η διαδικασία αξιολόγησης των καταρτιζομένων 
και του προγράμματος. 

1. 13. Το σύστημα παρακολούθησης της πορείας υλο¬ 
ποίησης του προγράμματος. 

1. 14. Κατάσταση του διοικητικού και βοηθητικού προ¬ 
σωπικού που θα χρησιμοποιηθεί στο εν λόγω αντικείμενο 
(πλήρη ή μερική απασχόληση). 

1.15. Αναλυτικός προϋπολογισμός. 

1. 16. Η μεθοδολογία παρακολούθησης των καταρτιζό¬ 
μενων. 

1.17. Προσδοκώμενα αποτελέσματα της ενέργειας. 

2) Συμφωνητικό συνεργασίας του φορέα υλοποίησης 
και της επιχείρησης ή του Ν. Π. I. Δ. όπου θα πραγματο¬ 
ποιηθεί η πρακτική άσκηση στο οποίο αναφέρεται ο αριθ¬ 
μός ωρών της πρακτικής άσκησης. 

3) Σύμβαση διακρατικής συνεργασίας εφ’ όσον προ- 
βλέπεται στη πρόταση. 

4) Βεβαίωση της δυναμικότητας του φορέα στην οικεία 
Περιφέρεια. 

5) Περιγραφή χώρου Κατάρτισης & του εξοπλισμού. 

3. Για αυτοαπασχολούμενους Εθνικού και Περιφε¬ 
ρειακού σκέλους και εργαζόμενους Περιφερειακού σκέ¬ 
λους . 

Τα δικαιολογητικά που απαιτείται να υποβάλλονται είναι: 

1. Αίτηση συνδρομής η οποία περιλαμβάνει: 

1. 1 Αναλυτική περιγραφή του περιεχομένου του προ¬ 
γράμματος 

1. 2Αναλυτικό ωρολόγιο εκπαιδευτικό πρόγραμμα (θε- 
ωρίας -πρακτικής) στο οποίο να αναγράφεται και ο αντί¬ 
στοιχος εκπαιδευτής με τον αναπληρωτή του. 

1.3.0 σκοπός του προγράμματος. 

1.4. Οι επιμέρους στόχοι του προγράμματος. 

1.5. Οιπροδιαγραφέςτων υποψηφίων καταρτιζομένων. 

1. 6. Το ονοματεπώνυμο του επιστημονικού υπεύθυνου 

του προγράμματος, με αντίστοιχο βιογραφικό στο οποίο 
να περιγράφεται η επαγγελματική εμπειρία, το επιστημο¬ 
νικό επίπεδο και η εξειδίκευσή του. 

1. 7. Κατάσταση εκπαιδευτών με σύντομα βιογραφικά 
σημειώματα, συνοδευμένα με τους τίτλους σπουδών και 
αποδεικτικό εκπαιδευτικής επαγγελματικής εμπειρίας, 
καθώς και υπεύθυνη δήλωση του Ν. 1 599/86 ότι δέχονται 
να συμμετέχουν στο συγκεκριμένο πρόγραμμα. Η υπεύ¬ 
θυνη δήλωση ισχύει μέχρι τη λήξη του προγράμματος. 

1. 8. Η μέθοδος εκπαίδευσης και διαδικασία υλοποίη¬ 
σης που θα ακολουθηθεί. 

1.9. Τα εκπαιδευτικά και τεχνολογικά μέσα που θα χρη¬ 
σιμοποιηθούν. 

1. 10. Η μεθοδολογία υλοποίησης και πρακτικής άσκη¬ 
σης. 

1. 11. Η διαδικασία αξιολόγησης των καταρτιζόμενων 
και του προγράμματος. 

1. 12. Το σύστημα παρακολούθησης της πορείας υλο¬ 
ποίησης του προγράμματος. 

1. 13. Κατάσταση του διοικητικού και βοηθητικού προ¬ 
σωπικού που θα χρησιμοποιηθεί στο εν λόγω αντικείμενο 
(πλήρη ή μερική απασχόληση). 

1.14. Αναλυτικός προϋπολογισμός. 

1.15. Προσδοκώμενα αποτελέσματα. 

2. Βεβαίωση της δυναμικότητάς του φορέα στην οικεία 
Περιφέρεια. 

3. Περιγραφή χώρου Κατάρτισης &του εξοπλισμού. 

Γ. ΥΠΟΒΟΛΗ ΠΡΟΤΑΣΕΩΝ 

1. Οι προτάσεις για τις ενέργειες συνεχιζόμενης κατάρ¬ 
τισης των εργαζομένων των δημοσίων επιχειρήσεων & 
τραπεζών που διαθέτουν δομές του κανονισμού (ΕΟΚ) 
815/84 & του Λ. Π. "Βελτίωση Δομών Κατάρτισης" υπο¬ 
βάλλονται στο Υπουργείο Εργασίας & Κοιν. Ασφαλίσεων 
(Δ/νση Σχεδιασμού & Εφαρμογής Προγραμμάτων ΕΚΤ) 
σε ενα αντίγραφο, εντός 20 ημερολογιακών ημερών μετά 
την γνωστοποίηση της πρόσκλησης εκδήλωσης ενδιαφέ¬ 
ροντος. 

2. Οι προτάσεις για ενέργειες συνεχιζόμενης κατάρτι¬ 
σης των ΠΕΠ υποβάλλονται στις Γεν. Γραμματείες των 
Περιφερειών, εντός 20 ημερών από την γνωστοποίηση 
στους δικαιούχους φορείς της πρόσκλησης εκδήλωσης 
ενδιαφέροντος. 

3. Για κάθε προκηρυχθείσα ενέργεια υποβάλλεται ένας 
πλήρης αυτοτελής και σφραγισμένος φάκελος με αρίθ¬ 
μηση όλων των σελίδων, συμπεριλαμβανομένων στην α¬ 
ρίθμηση και των συνημμένων δικαιολογητικών. 

4. Σε περίπτωση υποβολής από έναν φορέα περισσοτέ¬ 
ρων της μίας πρότασης, ο φάκελος κάθε πρότασης αριθ- 
μείται. 

5. Ο φάκελος ή οι φάκελοι συνοδεύονται από διαβιβα¬ 
στικό το οποίο πρέπει να περιλαμβάνει αναλυτική αναφο¬ 
ρά όλων των υποβαλλόμενων προτάσεων με τον αύξοντα 
αριθμό εκάστης, τα σχετικά δικαιολογητικά καθώς καιτον 
αριθμό των σελίδων από τις οποίες αποτελείται εκάστη. 

6. Τυχόν άλλες λεπτομέρειες θα καθορίζονται στην 
πρόσκληση εκδήλωσης ενδιαφέροντος προς τους δικαι¬ 
ούχους φορείς. 

7. Τα δικαιολογητικά που προβλέπονται από το άρθρο 3 
Βπαρ. 2 εδ. 1 .6 και 1 .7 και άρθρο 3Βπαρ. 3εδ. 1.6&1.7. 
εάν δεν είναι πρωτότυπα, πρέπει να συνοδεύονται από υ¬ 
πεύθυνη δήλωση του Ν. 1599/86 του φορέα υλοποίησης 
ότι είναι γνήσια. 


ΑΡΘΡΟ 4 

ΕΚΠΑΙΔΕΥΤΙΚΟΙ ΟΡΟΙ 

Α. ΓΙΑ ΕΝΕΡΓΕΙΕΣ ΚΑΤΑΡΤΙΣΗΣ ΕΡΓΑΖΟΜΕΝΩΝ 
1. Ως κατώτατο όριο κατάρτισης ανά καταρτιζόμενο ορί¬ 
ζονται 100 ώρες διδασκαλίας και ως ανώτατο 300 ώρες δι¬ 
δασκαλίας. Το θεωρητικό μέρος πρέπει να είναι κατά ελά¬ 
χιστο το 50% του συνόλου των ωρών του προγράμματος. 
Κατ’ εξαίρεση μετά από αιτιολογημένη πρόταση μπορεί να 
μειωθεί το ελάχιστο όριο εκπαίδευσης σε 40 ώρες εκ’ των 
οποίων το 50% τουλάχιστον είναι το θεωρητικό μέρος. 

2.0 αριθμός των καταρτιζόμενων ανά τμήμα και ειδικό¬ 
τητα πρέπει να είναι τουλάχιστον 5 καταρτιζόμενοι και ό¬ 
χι περισσότεροι από 20 καταρτιζόμενοι. 

3. Ο αριθμός των καταρτιζόμενων ανά επιχείρηση στην 
διάρκεια ενός εκπαιδευτικού έτους δεν μπορεί να ξεπερ¬ 
νά το 30% του συνόλου των απασχολούμενων στην επι¬ 
χείρηση. 

4. Κατά την διάρκεια της πρακτικής άσκησης είναι απα¬ 
ραίτητη η παρουσία εκπαιδευτή, ο οποίος μπορεί να είναι 
στέλεχος της επιχείρησης όπου γίνεται η πρακτική άσκη¬ 
ση. 

5. Η ημερησία διάρκεια κάθε προγράμματος είναι για 
την θεωρητική εκπαίδευση κατ’ ελάχιστο 3 ώρες και η με¬ 
γίστη 8 ώρες, εφόσον η κατάρτιση πραγματοποιείται ε¬ 
ντός ωραρίου εργασίας, μέχρι 3 ώρες εφόσον πραγματο¬ 
ποιείται εκτός ωραρίου εργασίας, και μέχρι 6 ώρες εφό¬ 
σον πραγματοποιείται σε μη εργάσιμες ημέρες. Η 
πρακτική άσκηση δεν μπορεί να υπερβαίνει τις 6 ώρες η- 
μερησίως. 

6. Η συνολική διάρκεια της εκπαίδευσης σε ημερήσια 
βάση (θεωρία και πρακτική) δεν μπορεί να υπερβαίνει τις 
8 ώρες. 

Β. ΓΙΑ ΕΝΕΡΓΕΙΕΣ ΚΑΤΑΡΤΙΣΗΣ ΑΝΕΡΓΩΝ 

1. Ως κατώτατο όριο κατάρτισης ορίζεται: 

α. Γιατουςπτυχιούχους ΑΕΙ-ΤΕ1150 ώρες εκπαίδευσης, 
β. Γιατους απόφοιτους Λυκείου 200 ώρες εκπαίδευσης, 
γ. Για τους απόφοιτους της υποχρεωτικής φοίτησης 
250 ώρες εκπαίδευσης. 

Ως ανώτατο όριο κατάρτισης ορίζεται εκπαίδευση 
300ωρών για την υπό στοιχείο α. κατηγορία, 400 ωρών για 
την υπό στοιχείο β. κατηγορία και 500 ωρών για την υπό 
στοιχείο γ. κατηγορία. 

2. Το θεωρητικό μέρος πρέπει να καλύπτει κατ' ελάχι¬ 
στο το 50% του συνόλου των ωρών του προγράμματος. 
Προ βλέπεται δυνατότητα αύξησης του αριθμού των ω¬ 
ρών πρακτικής άσκησης πάνω από το 50% του συνόλου 
των ωρών του προγράμματος και μέχρι ποσοστό 75% σε 
ειδικές περιπτώσεις και για ορισμένα αντικείμενα επαγ¬ 
γελματικής κατάρτισης, τα οποία θα προσδιορίζονται 
στην πρόσκληση εκδήλωσης ενδιαφέροντος. Η θεωρητι¬ 
κή κατάρτιση πρέπει να περιλαμβάνει μεθόδους και τεχνι¬ 
κές αναζήτησης εργασίας σε ποσοστό που δεν μπορεί να 
υπερβαίνει το 10%. 

3. Από το σύνολο των ωρώντης πρακτικής άσκησηςτου 
προγράμματος το 20% κατ' ελάχιστο πραγματοποιείται 
σε αντίστοιχες επιχειρήσεις του ιδιωτικού ή του ευρύτε¬ 
ρου δημοσίου τομέα, καθώς και Ν. Π. I. Δ. , για την από¬ 
κτηση επαγγελματικής εμπειρίας, με εξαίρεση τα προ¬ 
γράμματα που υλοποιούνται στους θύλακες ανεργίας. 

4. Κατ’ εξαίρεση γιατηταχύρυθμη κατάρτιση του ΟΑΕΔ 
ορίζεται ως ανώτατο όριο κατάρτισης 600 ώρες. Γιατους 
υπόλοιπους όρους ισχύει η Νομοθεσία του ΟΑΕΔ. 

5. Οι καταρτιζόμενοι υποβάλλονται σε αξιολόγηση τόσο 
κατά την υλοποίηση του προγράμματος όσο και μετά την 
ολοκλήρωση αυτού. Μετά την επιτυχή αξιολόγηση δίδε¬ 
ται σε κάθε καταρτιζόμενο βεβαίωση κατάρτισης. 

6.0 αριθμός καταρτιζόμενων κάθε προγράμματος πρέ¬ 
πει να είναι τουλάχιστον 15 και όχι περισσότεροι από 25. 
Μείωση των καταρτιζόμενων έως 30%, κατά τη διάρκεια 
της υλοποίησης χωρίς υπαιτιότητα του φορέα επιτρέπε¬ 
ται μόνο μετά από έγκριση της Γενικής Γραμματείας 
Περιφέρειας. 

7. Κατά τη διάρκεια της πρακτικής άσκησης είναι υπο¬ 
χρεωτική η παρουσία εκπαιδευτή, ο οποίος μπορεί να εί¬ 
ναι στέλεχος της επιχείρησης όπου γίνεται η πρακτική ά¬ 
σκηση. 

8. Η ημερήσια διάρκεια υλοποίησης κάθε προγράμμα¬ 
τος είναι για το θεωρητικό μέρος κατά μέγιστο 6 ώρες, ε¬ 
νώ τοπρακτικό μέρος δεν μπορεί να υπερβαίνει τις 6 ώρες 
όταν πραγματοποιείται στις δομές του φορέα υλοποίη¬ 
σης εφόσον διαθέτει κατάλληλες εργαστηριακές δομές 
και τις 8 ώρες όταν πραγματοποιείται στις επιχειρήσεις. 

9. Κάθε καταρτιζόμενος δεν είναι δυνατό να συμμετέχει 
σε περισσότερα του ενός προγράμματα για το ίδιο έτος. 
Γιατο ανωτέρω στοιχείο κάθε καταρτιζόμενος υπογράφει 
υπεύθυνη δήλωση του Ν. 1599/86. 

10. Η κατάρτιση δεν μπορεί να πραγματοποιηθεί πέραν 
της 8ης μ. μ. 

11. Οι άνεργοι που πρόκειται να εκπαιδευτούν πρέπει να 
έχουν κάρτα ανεργίας του ΟΑΕΔ η οποία να έχει εκδοθεί 
τουλάχιστον ένα μήνα πριν, εκτός από τους πτυχιούχους 
ΑΕΙ και ΤΕΙ και τους αγρότες οι οποίοι υποβάλλουν υπεύ¬ 
θυνη δήλωση του Ν. 1599/86 ότι είναι άνεργοι αναφέρο- 
ντας και το χρονικό διάστημα ανεργίας στο κλάδο τους. 

12. Η επιλογή των καταρτιζόμενων γίνεται από 2μελή ε¬ 
πιτροπή την οποία συγκροτεί ο φορέας υλοποίησης. 

Ως κριτήρια επιλογής ορίζονται τα εξής : 
α) να είναι επιδοτούμενοι άνεργοι, 
β) να είναι άνεργοι, για τους οποίους έχει εκπνεύσει η 
περίοδος της επιδότησης της ανεργίας τους και παραμέ¬ 
νουν άνεργοι, 

γ) να είναι εγγεγραμμένοι άνεργοι με την προϋπόθεση 
της προηγούμενης παρ. 11, 
δ) να διαθέτουν προηγούμενη εμπειρία και γνώση στο 
αντικείμενο και 
ε) κοινωνικά κριτήρια. 

Γ. ΚΟΙΝΟΙ ΕΚΠΑΙΔΕΥΤΙΚΟΙ ΟΡΟΙ 

1. Η εκπαιδευτική ώρα ορίζεται σε 45 λεπτά και 15 λεπτά 
υποχρεωτικό διάλειμμα και για το πρακτικό και εργαστη¬ 
ριακό μέρος ορίζονται 15 λεπτά διάλειμμα ανά δίωρο. 

2. Για κάθε ενέργεια κατάρτισης και ανά ειδικότητα είναι 
υποχρεωτική η παροχή στους εκπαιδευόμενους εκπαι¬ 
δευτικών σημειώσεων και των απαιτούμενων εκπαιδευτι¬ 
κών υλικών. 

3. Επιτρέπεται η απουσία των καταρτιζομένων σε ποσο¬ 
στό 10% του συνολικού αριθμού των ωρών του προγράμ¬ 
ματος. 

Το καταβαλλόμενο εκπαιδευτικό επίδομα θα πρέπει να 
αντιστοιχεί στις ώρες παρακολούθησης του προγράμμα¬ 


τος. Καταρτιζόμενοι που έχουν πραγματοποιήσει περισ¬ 
σότερες απουσίες από το 10% του συνολικού αριθμού 
των ωρών του προγράμματος δεν δικαιούνται οποιουδή- 
ποτε εκπαιδευτικού επιδόματος και δεν τους χορηγείται 
βεβαίωση κατάρτισης. 

4. Αντικατάσταση των εκπαιδευτών που είχαν περιλη- 
φθεί στην αρχική πρόταση, μπορεί να γίνει σε ποσοστό 
30% επί των εκπαιδευτικών ωρών σε σχέση με την εγκρι- 
θείσα πρόταση, μόνο εφόσον οι νέοι εκπαιδευτές έχουν 
τουλάχιστον τα ίδια τυπικά και ουσιαστικά προσόντα με 
τους αντικατασταθέντες. Ο φορέας υποχρεούται να γνω¬ 
στοποιήσει την αντικατάσταση στην υπηρεσία που έχει ε¬ 
γκρίνει την πρόταση, υποβάλλοντας ταυτόχρονα βιογρα- 
φικά σημειώματα και αιτιολογώντας την αντικατάσταση. 

5. Αύξηση των εκπαιδευτών επιτρέπεται σε ποσοστό 
30%. 

Ο φορέας υποχρεούται να γνωστοποιήσει την αύξηση 
του αριθμού των εκπαιδευτών στην Υπηρεσία που έχει ε¬ 
γκρίνει την πρόταση υποβάλλοντας ταυτόχρονα βιογρα- 
φικά σημειώματα και αιτιολογώντας την αύξηση αυτή. 

6. Απαγορεύεται η κατάρτιση κατά τις Κυριακές και Επί¬ 
σημες αργίες. 

7. Σε κάθε περίπτωση οι εκπαιδευτές που χρησιμοποι¬ 
ούνται για την υλοποίηση του θεωρητικού μέρους της κα¬ 
τάρτισης, δεν επιτρέπεται να διαθέτουν προσόντα χαμη¬ 
λότερου επιπέδου από εκείνο των εκπαιδευόμενων, εκτός 
από ιδιαίτερα εξαιρετικές περιπτώσεις απόλυτα τεκμη¬ 
ριωμένες. 

8. Η υλοποίηση της κατάρτισης πραγματοποιείται απο¬ 
κλειστικά από τους δικαιούχους φορείς, αποκλεισμένης 
της ανάθεσης,έστω & τμήματος του προγράμματος. 

ΑΡΘΡΟ 5 

ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες δαπάνες για χρηματοδότηση από το ΕΚΤ 
των ενεργειών συνεχιζόμενης κατάρτισης των προηγου¬ 
μένων άρθρων, είναι: 

1. ΤΟ ΔΙΔΑΚΤΙΚΟ ΠΡΟΣΩΠΙΚΟ 

Στη κατηγορία αυτή περιλαμβάνονται: 

1. 1. Οι αμοιβές των εκπαιδευτών, οι οποίες ανάλογα με 
τα τυπικά και ουσιαστικά προσόντα, διαμορφώνονται ως 
εξής: 

- Μέχρι 12. 000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών και έχουν τουλάχιστον 3 χρόνια επαγγελματική ε¬ 
μπειρία. 

- Μέχρι 10. 000 δρχ. ανά ώρα κατάρτισης για τους εκ¬ 
παιδευτές που είναι κάτοχοι μεταπτυχιακών τίτλων σπου¬ 
δών. 

- Μέχρι 8. 000 δρχ. ανά ώρα κατάρτισης για τους εκπαι¬ 
δευτές που είναι κάτοχοι πτυχίου τριτοβάθμιας εκπαίδευ¬ 
σης και έχουν τουλάχιστον 3 χρόνια επαγγελματική ε¬ 
μπειρία. 

- Μέχρι 6. 000 δρχ. ανά ώρα κατάρτισης για τους εκπαι¬ 
δευτές που είναι κάτοχοι πτυχίου τριτοβάθμιας εκπαίδευ¬ 
σης. 

- Μέχρι 5.000 δρχ. ανά ώρα κατάρτισης για τους εκπαι¬ 
δευτές που είναι απόφοιτοι Γενικού ή Τεχνικού Λυκείου ή 
Τεχνικών Επαγγελματικών Σχολών του Υπουργείου 

Παιδείας ή Σχολών Μαθητείας του ΟΑΕΔ και έχουν 4 χρό¬ 
νια επαγγελματική εμπειρία. 

- Μέχρι 5. 000 δρχ. ανά ώρα κατάρτισης για τους εκπαι- 
δευτέςπου έχουν ολοκληρώσει την θετή υποχρεωτική εκ¬ 
παίδευση (Γυμνάσιο) και έχουν επαγγελματική εμπειρία 
τουλάχιστον 6 χρόνια. 

- Μέχρι 4. 000 δρχ. ανά ώρα κατάρτισης για τους εκπαι¬ 
δευτές πρακτικής εκπαίδευσης που έχουν τουλάχιστον 8 
χρόνια επαγγελματική εμπειρία. 

Στις παραπάνω αμοιβές συμπεριλαμβάνονται οι ασφα¬ 
λιστικές εισφορές καθώς και οι δαπάνες επιδομάτων εορ¬ 
τών, αδείας και αποζημιώσεων αδείας που αντιστοιχούν 
στο χρονικό διάστημα που διαρκεί η εκπαίδευση. 

Οι ανωτέρω δαπάνες θεωρούνται επιλέξιμες εφόσον έ¬ 
χει αποδοθεί ο φόρος εισοδήματος και το τέλος χαρτο¬ 
σήμου. 

Σε περίπτωση διακρατικής συνεργασίας, η αμοιβή των 
εκπαιδευτών της αλλοδαπής μπορεί να καθορισθεί μέχρι 
του ποσού των 20. 000 δρχ ανά ώρα εκπαίδευσης, εφ’ ό¬ 
σον αυτή ρητά αναφέρεται στην οικεία σύμβαση. 

1. 2 Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 

Σχετικά με τα έξοδα μετακίνησης, όταν μεν αυτή πραγ¬ 
ματοποιείται μετά μέσα μαζικής μεταφοράς θα καταβάλ¬ 
λεται το αντίτιμο του εισιτηρίου, όταν δε γίνεται με χρήση 
IX αυτοκινήτου θα καταβάλλεται η χιλιομετρική αποζη¬ 
μίωση που ισχύει στο Δημόσιο, υπό την προϋπόθεση ότι 
από επίσημα στοιχεία θα προκύπτει η ανάγκη πραγματο¬ 
ποίησής της για την υλοποίηση της συγκεκριμένης ενέρ¬ 
γειας. 

1. 3 Αμοιβές για την κατάρτιση που παρέχεται από αλ¬ 
λοδαπά φυσικά ή νομικά πρόσωπα. 

1.4 Για να χρηματοδοτηθούν οι παραπάνω κατηγορίες 
δαπανών πρέπει να υπάρχουν τα παρακάτω παραστατικά: 

- Ονομαστική κατάσταση των εκπαιδευτών 

- Βιογραφικά των εκπαιδευτών 

- Πιστοποιητικά σπουδών των εκπαιδευτών 

- Αποδεικτικά επαγγελματικής και εκπαιδευτικής εμπει¬ 
ρίας των εκπαιδευτών 

- Δείγμα υπογραφής των εκπαιδευτών 

- Δελτία παρουσίας των εκπαιδευτών 

- Δελτία διδασκόμενης ύλης 

- Τιμολόγια ή Αποδείξεις Παροχής Υπηρεσιών των εκ¬ 
παιδευτών σύμφωνα με την φορολογική νομοθεσία 

- Μισθοδοτικές καταστάσεις 

- Εντάλματα πληρωμής 

- Ωρολόγιο πρόγραμμα. 

1.5 Σε περίπτωση μη ύπαρξης των προβλεπομένων πα¬ 
ραστατικών, οι ανωτέρω δαπάνες δεν θεωρούνται επιλέ¬ 
ξιμες. 

1.6 Η πληρωμή των αμοιβών και αποζημιώσεων των εκ¬ 
παιδευτών γίνεται σε κάθε περίπτωση με επιταγή, φωτοτυ¬ 
πία της οποίας καταχωρείται στον οικονομικό φάκελο μαζί 
με υπεύθυνη δήλωση του Ν. 1599/86 του δικαιούχου της. 

2. ΤΟΥΣ ΕΚΠΑΙΔΕΥΟΜΕΝΟΥΣ 

Για αυτή τη κατηγορία δαπανών ισχύουν τα παρακάτω: 

2. 1. Για τις ενέργειες συνεχιζόμενης επαγγελματικής 
κατάρτισης εργαζομένων: 

2.1.1. Ότανη κατάρτιση υλοποιείται εκτός ωραρίου ερ¬ 


γασίας, κάθε καταρτιζόμενος αποζημιώνεται με το ωρο¬ 
μίσθιό του, προσαυξημένο με εκπαιδευτικό επίδομα 
400δρχ ανά ώρα κατάρτισης. Η ως άνω αμοιβή εμφανίζε¬ 
ται σε ξεχωριστή μισθολογική κατάσταση και υπόκειται 
σε όλες τις νόμιμες κρατήσεις. 

2.1.2. Ότανη κατάρτιση υλοποιείται εντός ωραρίου ερ¬ 
γασίας δεν καταβάλλεται ανά ώρα κατάρτισης άλλη αμοι¬ 
βή πέραντου ωρομισθίου. 

2.1.3. Δεν είναι επιλέξιμες δαπάνες οι αμοιβές υπερω- 
ριακής απασχόλησης και υπερεργασίας, ως και τα εκπαι¬ 
δευτικά επιδόματα που προβλέπονται από εσωτερικούς 
κανονισμούς επιχειρήσεων. 

2.2. Γ ια ενέργειες συνεχιζόμενης κατάρτισης ανέργων: 

2.2. 1. Οι άνεργοι χωρίς δικαίωμα τακτικού επιδόματος 
ανεργίας δικαιούνται εκπαιδευτικό επίδομα 800δρχ μικτό 
ανά ώρα κατάρτισης. 

2.2.2. Γιατους επιδοτούμενους άνεργουςτο εκπαιδευ¬ 
τικό επίδομα καθορίζεται στις 1000 δρχ μικτό, ανά ώρα 
κατάρτισης. Το χρονικό διάστημα που γίνεται η κατάρτι¬ 
ση συμψηφίζεται με τον χρόνο επιδότησης της ανεργίας. 

2.2.3. Σε εξαιρετικές περιπτώσεις κατά τις οποίες τάσ¬ 
σονται επιπρόσθετα προσόντα κατά την προκήρυξη και 
ειδικά κριτήρια επιλογής των πτυχιούχων καταρτιζομέ- 
νων ΑΕΙ - ΤΕΙ, το εκπαιδευτικό επίδομα μπορεί να ανέλθει 
στις 2. 000 δρχ. μικτό ανά ώρα κατάρτισης. 

2. 2. 4. Οι καταρτιζόμενοι ασφαλίζονται υποχρεωτικά 
στο ΙΚΑ σύμφωνα με την ισχύουσα νομοθεσία για τις κα¬ 
λύψεις που προβλέπονται από αυτή (άρθρο 18 Ν. 
2458/97) . Επιλέξιμες δαπάνες αποτελούν οι ασφαλιστι¬ 
κές εισφορές εφόσον έχουν αποδοθεί. 

2. 3. Το εκπαιδευτικό επίδομα σε όλες τις περιπτώσεις 
εργαζομένων ή ανέργων, αποτελεί εισόδημα και υπόκει- 
ται σε φόρο εισοδήματος και τέλος χαρτοσήμου, είναι δε 
επιλέξιμη δαπάνη εφόσον έχουν αποδοθεί οι προαναφε- 
ρόμενες κρατήσεις. 

2.4. Τα έξοδα μετακίνησης των καταρτιζομένων είναι ε¬ 
πιλέξιμη δαπάνη ως εξής: 

α) Γ ια μετακινήσεις των καταρτιζομένων με τα μέσα μα¬ 
ζικής μεταφοράς στο χώρο εκπαίδευσης και επιστροφή 
στον τόπο μονίμου διαμονής, εφ’ όσον αποδεδειγμένα 
αυτός βρίσκεται εκτός των ορίων του Δήμου ή της Κοινό¬ 
τητας που γίνεται η εκπαίδευση και β) για ομαδικές μετα¬ 
κινήσεις των καταρτιζόμενων που εξυπηρετούν εκπαι¬ 
δευτικούς σκοπούς (υλοποίηση πρακτικής εκτός των ε¬ 
γκαταστάσεων του φορέα υλοποίησης, επίσκεψη σε 
επιχειρήσεις, εκπαιδευτικά ταξίδια κλπ.) 

2. 5. Τα έξοδα διαμονής και διατροφής των καταρτιζο- 
μένων. 

2.6. Οι δαπάνες που αναφέρονται στις παραγράφους 2. 

1,2. 2,2. 3, 2. 4,2. 5, του παρόντος άρθρου είναι επιλέξι¬ 
μες εφ’ όσον υπάρχουντα εξής παραστατικά: 

- Ονομαστική κατάσταση των καταρτιζομένων. 

- Δελτίο παρουσίας των καταρτιζομένων. 

- Αιτήσεις υποψηφίων 

- Παραστατικά πληρωμής των καταρτιζομένων. 

- Μισθοδοτικές καταστάσεις και βιβλία αγοράς ενσή¬ 
μων. 

- Ωρολόγιο πρόγραμμα εκπαίδευσης. 

- Δελτίο διδαχθείσας ύλης. 

- Βεβαιώσεις από τον ασφαλιστικό φορέα ή βιβλίο αγο¬ 
ράς ενσήμων. 

- Αποδεικτικά στοιχεία για τα έξοδα μετακίνησης, δια¬ 
μονής και διατροφής των καταρτιζομένων. 

- Κάρτα εγγραφής στις καταστάσεις ανέργων του 
ΟΑΕΔ με δικαίωμα τακτικού επιδόματος ανεργίας. 

- Υπεύθυνη δήλωση του Ν. 1599/86 ότι είναι άνεργοι για 
όσους απαιτείται. 

- Βεβαίωση αρμοδίων υπηρεσιών του ΟΑΕΔ ότι είναι ά¬ 
νεργοι χωρίς δικαίωμα τακτικού επιδόματος ανεργίας. 

- Φωτοαντίγραφο του Δελτίου Αστυνομικής Ταυτότη¬ 
τας των καταρτιζομένων, αρμοδίως επικυρωμένο. 

2. 7. Η μη ύπαρξη παραστατικών καθιστά τη δαπάνη μη 
επιλέξιμη. 

2. 8. Η πληρωμή των επιδομάτων, αμοιβών και αποζη¬ 
μιώσεων κατάρτισης των καταρτιζομένων γίνεται σε κάθε 
περίπτωση (και στην ενδοεπιχειρησιακή κατάρτιση) με ε¬ 
πιταγή, φωτοτυπία της οποίας καταχωρείται στον οικονο¬ 
μικό φάκελο μαζί με υπεύθυνη δήλωση του Ν. 1599/86του 
δικαιούχου της. 

3. ΤΑ ΑΝΑΛΩΣΙΜΑ, ΤΗΝ ΚΑΤΑΝΑΛΩΣΗ ΚΑΙ ΤΟΝ 
ΕΞΟΠΛΙΣΜΟ. 

3. 1. Όσον αφορά τα αναλώσιμα, την κατανάλωση και 
τον εξοπλισμό χρηματοδοτούνται δαπάνες που αφορούν: 

α. Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη, ση¬ 
μειώσεις, συγγραφή σημειώσεων, φωτοτυπίες, εκτυπώ¬ 
σεις, δακτυλογραφήσεις, υλικά εκπαίδευσης, δαπάνες 
δημοσιότητας των προγραμμάτων, δαπάνες αποστολής 
εντύπων, ατομικά προστατευτικά είδη των καταρτιζομέ- 
νων, αναλώσιμες πρώτες ύλες (έως 10% του συνολικού 
κόστους του προγράμματος αποδεικνυόμενου δια του α¬ 
νάλογου παραστατικού). Για τα παραπάνω είδη απαιτού- 
νταιτιμολόγια και δελτία αποστολής. Η ποσότητα και αξία 
των αναλώσιμων υλικών επαληθεύεται και αποδεικνύεται 
συσχετιζόμενη με τον αριθμό των καταρτιζομένων καθώς 
και μετά ιδιαίτερα χαρακτηριστικά κάθε προγράμματος. 

β. Η ενοικίαση του εξοπλισμού που είναι απαραίτητος 
για τη κατάρτιση, είναι επιλέξιμη δαπάνη, εφόσον το συ¬ 
νολικό μίσθωμα δεν υπερβαίνει το 30% της αγοραστικής 
αξίας του εξοπλισμού αυτού, και είναι προσαρμοσμένο 
στις ισχύουσες τιμές της αγοράς. 

Για την απόδειξη των παραπάνω απαιτούνται, μισθωτή¬ 
ρια συμβόλαια, θεωρημένα από την αρμόδια ΔΟΥ, τιμο¬ 
λόγια ως και δελτία αποστολής, τόσο κατά την παράδοση 
όσο και κατά την επιστροφή. 

γ. Η απόσβεση εξοπλισμού σύμφωνα με την ισχύουσα 
Εθνική Νομοθεσία. 

δ. Οι δαπάνες επιλογής των καταρτιζομένων. 

ε. Οι δαπάνες αξιολόγησης του προγράμματος και 
διοργάνωσης ημερίδας για την απονομή των βεβαιώσεων 
εκπαίδευσης. 

στ. Οι δαπάνες συντήρησης των χώρων εκπαίδευσης. 

ζ. Οι δαπάνες μεταφοράς, εγκατάστασης, συντήρησης 
και ασφάλισης του εξοπλισμού. 

3. 2. Τα τιμολόγια πρέπει να αναφέρονται σε κάθε εγκε¬ 
κριμένη ενέργεια χωριστά, στις περιπτώσεις που οι φο¬ 
ρείς κατάρτισης υλοποιούν περισσότερες από μία ενέρ¬ 
γειες κατάρτισης, να αναγράφονται δε στα παραστατικά 


τα στοιχεία που την αφορούν. (Μέτρο, Υποπρόγραμμα, 
Πρόγραμμα). 

4. ΤΙΣ ΛΟΙΠΕΣ ΔΑΠΑΝΕΣ- ΕΜΜΕΣΕΣ ΔΑΠΑΝΕΣ 

4. 1. Στην κατηγορία αυτή χρηματοδοτούνται δαπάνες 
που αφορούν: 

- Αμοιβές διοικητικού και βοηθητικού προσωπικού συ- 
μπεριλαμβανο-μένων των λοιπών επιβαρύνσεων (εργο- 
δοτικές εισφορές, αποδοχές αδείας και επιδόματα αδεί- 
ας και εορτών) 

-Δαπάνες μετακίνησης, διαμονής και διατροφής του ως 
άνω προσωπικού. 

- Δαπάνες προετοιμασίας των προγραμμάτων. 

- Δαπάνες ύδρευσης, θέρμανσης κλπ. 

- Υλικά καθαριότητας 

- Ενοίκια των δομών που χρησιμοποιεί ο φορέας υλο¬ 
ποίησης 

- Αμοιβές για βρεφονηπιακούς Σταθμούς κατά τη διάρ¬ 
κεια υλοποίησης των προγραμμάτων. 

4. 2. Για τις παραπάνω δαπάνες απαιτούνται αποδεικτι¬ 
κά όπως: εντάλματα πληρωμής, μισθολογικές καταστά¬ 
σεις, μισθωτήρια συμβόλαια στην περίπτωση που οι δο¬ 
μές είναι ενοικιαζόμενες κλπ. 

Το σύνολο των δαπανών (λοιπές δαπάνες και έμμεσες 
δαπάνες) της παρούσας παραγράφου δεν είναι δυνατόν 
να υπερβαίνει το 1/4 του διαμορφωμένου συνολικού κό¬ 
στους του προγράμματος σύμφωνα με την αίτηση απο¬ 
πληρωμής, με την προϋπόθεση ότι αυτό δεν υπερβαίνει 
το συνολικό εγκεκριμένο κόστος του προγράμματος. 

4. 3. Ολες οι κατηγορίες των δαπανών θεωρούνται επι¬ 
λέξιμες εφόσον η υποχρέωση έχει αναληφθεί δύο μήνες 
πριν την έναρξη του προγράμματος έως & δύο μήνες με¬ 
τά το πέρας αυτού. 

Το μετά την υλοποίηση του προγράμματος χρονικό διά¬ 
στημα βαρύνουν επιλέξιμες δαπάνες λειτουργικής φύσε- 
ως, αξιολόγησης προγράμματος, ημερίδες δημοσιότη¬ 
τας κλπ. (δηλ. ενέργειες που έπονται της κατάρτισης). 

5. ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ 
ΚΟΣΤΟΥΣ ΤΟΥ ΠΡΟΓΡΑΜΜΑΤΟΣ 

5.1. Οι ενέργειες κατάρτισης διαβαθμίζονται αναλόγως 
του επιπέδου των εκπαιδευτών, των καταρτιζομένων, της 
ύπαρξης επιπλέον κατάλληλου εξοπλισμού και σε συνάρ¬ 
τηση με το περιεχόμενο του προγράμματος και τα χρησι¬ 
μοποιούμενα μέσα. 

Η διαβάθμιση των ενεργειών συνεχιζόμενης επαγγελ¬ 
ματικής κατάρτισης αποτελεί τη βάση ανάλογης διαβάθ- 
μισηςτου συνολικού κόστους κάθε προγράμματος. 

5. 2. Το μέσο ωριαίο κόστος των ενεργειών συνεχιζόμε¬ 
νης επαγγελματικής κατάρτισης ανά καταρτιζόμενο για 
τα προγράμματα ανέργων δεν μπορεί να είναι μεγαλύτε¬ 
ρο των 3. 000 δρχ. Ορίζεται ελάχιστο ωριαίο κόστος ανά 
άτομο 2000 δρχ. 

5.3. Το μέσο ωριαίο κόστος των ενεργειών συνεχιζόμε¬ 
νης επαγγελματικής κατάρτισης ανά καταρτιζόμενο για 
τα προγράμματα εργαζομένων δεν μπορεί να είναι μεγα¬ 
λύτερο από το ποσό των 3. 500 δρχ. Ορίζεται ελάχιστο ω¬ 
ριαίο κόστος ανά άτομο 2. 500 δρχ. 

5.4. Στις περιπτώσεις του άρθρου 5. παρ. 2εδ. 2.2.3το 
ωριαίο κόστος μπορεί να ανέλθει μέχρι του ποσού των 4. 
000 δρχ. 

5. 5. Για τις ενέργειες συνεχιζόμενης επαγγελματικής 
κατάρτισης που υλοποιούνται με διακρατική συνεργασία 
και κατατίθεται μαζί με την πρόταση συμφωνητικό δια¬ 
κρατικής συνεργασίας, είναι δυνατό να εγκριθεί ως ανώ¬ 
τατο ωριαίο κόστος ποσό μέχρι και 5. 500 δρχ. ανά κα¬ 
ταρτιζόμενο. 

5. 6. Η καταβολή των αμοιβών των καταρτιζομένων έχει 
προτεραιότητα και γίνεται εξ ολοκλήρου με τη λήξη του 
προγράμματος υπό την προϋπόθεση ότι έχει καταβληθεί 
στο φορέα υλοποίησης η Β’ προκαταβολή της Κοινοτικής 
συμμετοχής. 

5. 7. α. Σε περίπτωση μείωσης του αριθμού των εγκε¬ 
κριμένων ατόμων προ της έναρξης υλοποίησης αναπρο¬ 
σαρμόζεται το εγκριθέν κόστος του προγράμματος σύμ¬ 
φωνα με το εγκεκριμένο μέσο ωριαίο κόστος ανά καταρ¬ 
τιζόμενο. 

β. Σε περίπτωση όμως που η μείωση του αριθμού των 
καταρτιζόμενων γίνει κατά την διάρκεια υλοποίησης και 
σύμφωνα με το εδάφιο 6 της παραγράφου Β’ του άρθρου 
4, περικόπτεται μόνο η αποζημίωση των καταρτιζόμενων. 

ΑΡΘΡΟ 6 

ΥΠΟΒΟΛΗ ΚΑΙ ΤΗΡΗΣΗ ΔΙΚΑΙΟΛΟΓΗΤΙΚΩΝ ΑΠΟ ΤΟΥΣ 
ΦΟΡΕΙΣ ΥΛΟΠΟΙΗΣΗΣ. 

Μετά την έγκριση των προτάσεων, κάθε φορέας υλο¬ 
ποίησης οφείλει να υποβάλλει, για μεν τις ενέργειες του 
Εθνικού σκέλους στο Υπουργείο Εργασίας και Κοινωνι¬ 
κών Ασφαλίσεων, για δε τις ενέργειες του Περιφερειακού 
σκέλους στις Γενικές Γραμματείες των Περιφερειών, τα 
παρακάτω δικαιολογητικά: 

α. Μετά την λήψη της εγκριτικής απόφασης: 

- Μέσα σε ένα μήνα από την γνωστοποίηση της έγκρι¬ 
σης νέα αίτηση συνδρομής, η οποία περιλαμβάνει αναλυ¬ 
τικό προϋπολογισμό δαπανών αναπροσαρμοσμένο σύμ¬ 
φωνα με την εγκριτική απόφαση. 

- Φορολογική ενημερότητα. 

- Μηχανογραφημένο δελτίο 

- Δήλωση με την οποία γνωστοποιείται το ονοματεπώ¬ 
νυμο του υπαλλήλου που είναι υπεύθυνος για τη διαχείρι¬ 
ση της ενέργειας κατάρτισης (Δ/νση, τηλ., ΡΑΧ, Αρ. Ταυ¬ 
τότητας, δείγμα υπογραφής). 

- Συμφωνητικό μεταξύ της επιχείρησης και του φορέα 
που υλοποιεί την ενέργεια, θεωρημένο από την αρμόδια 
Δ. Ο. Υ., εφόσον προβλέπεται αμοιβή. Στο συμφωνητικό 
πρέπει να αναφέρονται αναλυτικά οι υποχρεώσεις και των 
δύο συμβαλλομένων. 

β. Πριν την έναρξη της εκπαίδευσης ο φορέας υλοποίη¬ 
σης υποχρεούταιτο αργότερο 15 ημέρες πριντην έναρξη 
της κατάρτισης να υποβάλλει τα παρακάτω: 

- Βεβαίωση - δήλωση της έναρξης υλοποίησης του προ¬ 
γράμματος, στην οποία αναφέρεται και ο τόπος υλοποίη¬ 
σης του προγράμματος (Δήμος ή Κοινότητα - ακριβής δι¬ 
εύθυνση και περιγραφή του χώρου της κατάρτισης, εξο¬ 
πλισμού κλπ.) 

Βεβαίωση - δήλωση ότι ο αριθμός των προγραμμάτων 
που του έχουν ανατεθεί είναι ανάλογος της δυναμικότη- 
τάς του. 

- Αναλυτικό ωρολόγιο πρόγραμμα (θεωρίας και πρακτι¬ 
κής) , στο οποίο αναγράφεται και ο αντίστοιχος εκπαιδευ¬ 
τής. (Η βεβαίωση δήλωση της έναρξης του τόπου υλοποί¬ 
ησης του προγράμματος, καθώς και το αναλυτικό ωρολό¬ 


γιο πρόγραμμα γνωστοποιείται κάι στην Δ/νση Ελέγχου & 
Αξιολόγησης του Υπουργείου Εργασίας και Κοινωνικών 
Ασφαλίσεων). 

- Κατάσταση με το δείγμα υπογραφής των καταρτιζομέ- 
νων 

- Κατάσταση με το δείγμα υπογραφής των εκπαιδευ¬ 
τών. 

- Διαδικασία επιλογής των καταρτιζομένων για προ¬ 
γράμματα ανέργων 

γ. Κατά την υλοποίηση του προγράμματος ο φορέας υ¬ 
λοποίησης υποχρεούται να υποβάλλει: 

- Τριμηνιαίο Δελτίο Δαπανών. 

- Τριμηνιαίο Δελτίο Παρακολούθησης της ενέργειας. 

δ. Μετά την υλοποίηση του προγράμματος ο φορέας υ- 

ποχρεούται το αργότερο εντός τριών μηνών να υποβάλ¬ 
λει αίτηση αποπληρωμής του προγράμματος η οποία πε¬ 
ριλαμβάνει : 

1. Αναλυτική κατάσταση δαπανών (είδος δαπάνης ανά 
κατηγορία - ποσό - αριθμό και ημερομηνία έκδοσης πα¬ 
ραστατικού -τρόπο επιμερισμούτωνδαπανώνεφ’ όσον υ¬ 
πάρχει) . 

2. Αναλυτική έκθεση υλοποίησης η οποία περιλαμβάνει 
και την αξιολόγηση των εκπαιδευτών, των καταρτιζομέ- 
νων και του προγράμματος. 

Το πρόγραμμα ακυρώνεται εφ’ όσον από τον έλεγχο 
των προσκομισθέντων δικαιολογητικών προκύπτει ότι αυ¬ 
τό δεν υλοποιείται σύμφωνα με τους όρους της έγκρισης. 

Σε περίπτωση που διαπιστωθεί ότι στην κατάσταση δα¬ 
πανών έχουν συμπεριληφθεί μη επιλέξιμες δαπάνες το α¬ 
ντίστοιχο ποσό περικόπτεται από το συνολικό κόστος του 
προγράμματος, ύστερα από έκδοση σχετικής Υπουρ¬ 
γικής απόφασης από την αρμόδια Δ/νση (Δ/νση Σχε- 
διασμού και Εφαρμογής προγραμμάτων ΕΚΤ) για τα προ¬ 
γράμματα Εθνικού σκέλους ή τη Γενική Γραμματεία 
Περιφέρειας για τα προγράμματα Περιφερειακού σκέ¬ 
λους. 

3. Σε περίπτωση μη τήρησης των προθεσμιών για την υ¬ 
ποβολή των αιτήσεων αποπληρωμών το πρόγραμμα ακυ¬ 
ρώνεται και αιτείται επιστροφή των μέχρι τότε εισπρα- 
χθεισών προκαταβολών. 

ΑΡΘΡΟ 7 

ΟΡΟΙ ΧΡΗΜΑΤΟΔΟΤΗΣΗΣ 

1. Η συνδρομή του ΕΚΤ καταβάλλεται σε τρεις δόσεις: 
50%, 30% και 20% ως εξής: 

- το 50% αμέσως μετά την έγκριση του προγράμματος 
και την υποβολή βεβαίωσης έναρξης του προγράμματος 

- το 30% όταν δαπανηθεί το 50% της πρώτης δόσης 

- το 20% μετά τη αίτηση αποπληρωμής. 

Η συνδρομή του ΕΚΤ καταβάλλεται στους φορείς υλο¬ 
ποίησης με την προϋπόθεση ότι έχει καταβληθεί από τις 
αρμόδιες υπηρεσίες της Επιτροπής της Ευρωπαϊκής 
Ένωσης 

2. Απαραίτητη προϋπόθεση για την χρηματοδότηση α¬ 
πό το ΕΚΤ είναι η εξασφάλιση της Εθνικής συμμετοχής και 
η εγγραφή αυτής στους αντίστοιχους προϋπολογισμούς 
του φορέα υλοποίησης, η κάλυψή της οποίας γίνεται σύμ¬ 
φωνα με το Ν. 2458/97 

3. Η υπέρβαση του εγκριθέντος κόστους δεν χρηματο¬ 
δοτείται. 

4. Επιτρέπεται η εσωτερική ανακατανομή των στοιχείων 
του αναλυτικού προϋπολογισμού έως ποσοστού 15% επί 
του συνολικού κόστους του προγράμματος πληντης 4ης 
κατηγορίας δαπανών (λοιπές δαπάνες - έμμεσες δαπάνες 
άρθρο 7 & 4). 

ΑΡΘΡΟ 8 
ΕΛΕΓΧΟΣ 

1. Προκειμένου να εξασφαλισθεί η αποτελεσματικότη- 
τα των ενεργειών συνεχιζόμενης επαγγελματικής κατάρ¬ 
τισης οι οποίες χρηματοδοτούνται από το ΕΚΤ, το 
Υπουργείο Εργασίας & Κοινωνικών Ασφαλίσεων σε συ¬ 
νεργασία με το Υπουργείο Οικονομικών, τις Γενικές 
Γραμματείες των Περιφερειών και τους διαχειριστές των 
Λειτουργικών Προγραμμάτων, λαμβάνει τα αναγκαία μέ¬ 
τρα με σκοπό: 

α. Την τήρηση των Εθνικών και Κοινοτικών διατάξεων 
β. Την επιλεξιμότητα των δαπανών και την αιτιολόγησή 
τους. 

γ. Την ορθή υλοποίηση των ενεργειών και την διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

δ. Την πρόληψη ή την διαπίστωση τυχόν παραβάσεων 
και την επιβολή κυρώσεων 

ε. Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

2. Η διεξαγωγή ελέγχων στις χρηματοδοτούμενες από 
το ΕΚΤ ενέργειες προβλέπεται: 

- Από τις διατάξεις των άρθρων 206 και 209 εδαφ. β' της 
Συνθήκης ΕΟΚ 

- Από τον καν. 4253/88 (άρθρο 25 παρ. 1 και 6) 

- Από τον καν. 4255/88 που αφορά το ΕΚΤ 

- Από τον καν. 2082/93, άρθρο 23 
-Από τον καν. 1681/94 

- Από τον καν. 2988/95του Συμβουλίου της Ευρωπαϊκής 
Ένωσης. 

3. Ο έλεγχος των ενεργειών που πραγματοποιούνται α¬ 
πό Δημόσιες επιχειρήσεις & Τράπεζες, στην φάση της υ¬ 
λοποίησης είναι καθολικός, διενεργείται δε από την Δ/νση 
Ελέγχου & Αξιολόγησης του Υπ. Εργασίας & Κοιν. Ασφα¬ 
λίσεων. 

4. Ο έλεγχος των ενεργειών που είναι ενταγμένες στα 
ΠΕΠ διενεργείται στην φάση της υλοποίησης από υπαλ¬ 
λήλους της Περιφέρειας, συντασσομένης της ανάλογης 
έκθεσης & των αποτελεσμάτων, τα οποία κοινοποιούνται 
στις Δ/νσεις Σχεδιασμού & Εφαρμογής ΕΚΤ & στην Δ/νση 
Ελέγχου & Αξιολόγησης του Υπ. Εργασίας. 

5. Οι διαχειριστικοί έλεγχοι είναι δειγματοληπτικοί και 
γίνονται με βάση αντιπροσωπευτικό δείγμα. Κατά την επι¬ 
λογή του δείγματος λαμβάνονται υπόψη διάφορα στοι¬ 
χεία όπως η φύση του φορέα, η μορφή δράσης του, η δυ- 
ναμικότητά του, το σύστημα εσωτερικού ελέγχου του, οι 
ενέργειες επαγγελματικής κατάρτισης και απασχόλησης 
που πραγματοποιεί, καθώς και αν η κατάρτιση που παρέ¬ 
χει αποσκοπεί στην αξιοποίηση του ανθρώπινου δυναμι¬ 
κού και ανταποκρίνεται στις πραγματικές ανάγκες της α¬ 
γοράς εργασίας της συγκεκριμένης περιοχής. 

6. Ο έλεγχος κάθε προγράμματος συνίσταται στον τεκ¬ 
μηριωμένο τεχνικό, παιδαγωγικό, λογιστικό και οικονομι¬ 


κό έλεγχο αυτού, καθώς και στον έλεγχο διεξαγωγής του 
σύμφωνα με τις ισχύουσες κοινοτικές και εθνικές διατά¬ 
ξεις. Επίσης ελέγχεται: 

α. Ο σεβασμός των στόχων του μέτρου του επιχειρη¬ 
σιακού προγράμματος στο οποίο έχει ενταχθεί η ενέρ¬ 
γεια. 

β. Η εναρμόνιση του προγράμματος με το Κοινοτικό 
Πλαίσιο Στήριξης και τους στόχους που προβλέπονται 
στην μεταρρύθμιση των διαρθρωτικών ταμείων. 

γ. Η καλή δημοσιονομική διαχείριση, η οποία περιλαμ¬ 
βάνει μεταξύ άλλων την τήρηση του κοινοτικού και εθνι¬ 
κού νομικού πλαισίου και αφορά ιδιαίτερα την δικαιολό- 
γηση και τη λογιστική καταγραφή των δαπανών, την τή¬ 
ρηση των φορολογικών νό μων και τη διαχείριση σύ μφωνα 
με τις αρχές της οικονομίας (της σχέσης κόστους - οφέ¬ 
λους) και της καλής δημοσιονομικής διαχείρισης. 

7. Οι διαχειριστικοί έλεγχοι είναι είτε επιτόπιοι, είτε 
πραγματοποιούνται με την προσκόμιση από το φορέα υ¬ 
λοποίησης στην αρμόδια υπηρεσία των απαραίτητων δι- 
καιολογητικών εντός των χρονικών ορίων που τίθενται α- 
πότις ελεγκτικές αρχές. Η μη έγκαιρη συμμόρφωση μετά 
ανωτέρω χρονικά όρια έχει σαν συνέπεια τη μη επιλεξιμό- 
τητα των δαπανών. 

8. Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωσή προς τους ελεγκτές 
υπαλλήλους. 

9. Όλα τα απαραίτητα δικαιολογητικά - παραστατικά 
των χρηματοδοτούμενων από το ΕΚΤ προγραμμάτων 
πρέπει να τηρούνται στον τόπο υλοποίησης κατά την 
διάρκεια της κατάρτισης και μετά το πέρας αυτής στην έ¬ 
δρα του φορέα επί τριετία μετά την τελευταία πληρωμή 
(παρ. 3 αρθρ. 23 του καν. 2082/93 της Ευρωπαϊκής 
Ένωσης) κάθε προγράμματος. 

10. Όλα τα τιμολόγια και δελτία παροχής υπηρεσιών 
πρέπει να είναι πρωτότυπα ή νομίμως επικυρωμένα. Δεν 
γίνονται δεκτά συγκεντρωτικά τιμολόγια, εφόσον αυτά δε 
συνοδεύονται από αναλυτικά παραστατικά των επί μέ¬ 
ρους δαπανών. 

11. Η τήρηση των παραπάνω αναφερόμενων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το ΕΚΤ είναι υ¬ 
ποχρεωτική. Η μη τήρηση των παραπάνω ή η ελλιπής τή¬ 
ρηση αυτών, καθώς και των διαδικασιών των χρηματοδο¬ 
τούμενων από το ΕΚΤ προγραμμάτων, όπως αυτές απορ¬ 
ρέουν από το νομικό πλαίσιο που τις διέπει, πέραν 
οποιασδήποτε άλλης επίπτωσης, ανάλογα με την σοβα¬ 
ρότητα της περίπτωσης, επιφέρουν την ακύρωση των 
προγραμμάτων, την επιστροφή τυχόν εισπραχθέντων 
χρηματικών ποσών έως και τον αποκλεισμό του φορέα α¬ 
πό μελλοντικές χρηματοδοτήσεις του ΕΚΤ, για τα επόμε¬ 
να 2 χρόνια. 

Οι παραπάνω κυρώσεις επιβάλλονται αθροιστικά ή κλι¬ 
μακωτά με σχετική πράξη της Δ/νσης Ελέγχου και Αξιο¬ 
λόγησης του Υπουργείου Εργασίας και Κοινωνικών 
Ασφαλίσεων ή της Γ ενικής Γ ραμματείας Περιφέρειας η ο¬ 
ποία κοινοποιείται στη Δ/νση Σχεδιασμού και Εφαρμογής 
Προγραμμάτων ΕΚΤ. Η αναζήτηση καταβληθέντων πο¬ 
σών γίνεται σύμφωνα μετον κώδικα Είσπραξης Δημοσίων 
Εσόδων (Ν. 2362/95 - ΦΕΚ 247/95). 

12. Προκειμένου οι πάσης φύσεως δαπάνες να θεωρη- 

θούν επιλέξιμες, πρέπει να αφορούν αποκλειστικά την ε¬ 
γκεκριμένη ενέργεια που υλοποιήθηκε, σύμφωνα με τους 
όρους της παρούσας Υπουργικής Απόφασης. 

13. Συστήνεται δευτεροβάθμιο όργανο ελέγχου το ο¬ 
ποίο είναι τριμελές και απαρτίζεται από τον Διευθυντή και 
δύο τμηματάρχες της οικείας Διεύθυνσης. 

Το όργανο αυτό επιλαμβάνεται των ενστάσεων που δύ- 
νανται να υποβάλουν οι φορείς εντός 60 ημερών από της 
λήψεως του αποτελέσματος του πρωτοβάθμιου ελέγχου. 

14. Στοιχεία των οποίων η τήρηση είναι υποχρεωτική και 
τα οποία δεν επεδείχθησαν κατά τον έλεγχο με υπαιτιότη¬ 
τα του φορέα, δεν λαμβάνονται υπόψη κατά την εξέταση 
της ένστασης. 

ΔΙΑΔΙΚΑΣΙΑ ΚΑΙ ΚΡΙΤΗΡΙΑ ΑΞΙΟΛΟΓΗΣΗΣ ΕΝΕΡΓΕΙΩΝ 
ΠΟΥ ΥΠΟΒΑΛΛΟΝΤΑΙ ΑΠΟ ΦΟΡΕΙΣ ΥΛΟΠΟΙΗΣΗΣ 
ΠΡΟΓΡΑΜΜΑΤΩΝ ΑΤΥΠΗΣ ΣΥΝΕΧΙΖΟΜΕΝΗΣ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 

Α’ ΕΝΕΡΓΕΙΕΣ ΚΑΤΑΡΤΙΣΗΣ ΑΝΕΡΓΩΝ ΣΤΑ ΠΛΑΙΣΙΑ ΤΩΝ 
ΠΕΠ 

ΑΡΘΡΟ 9 

Η διαδικασία της αξιολόγησης και επιλογής των προτά- 
σεωνπου υποβάλλονται απότους δικαιούχους φορείς για 
υλοποίηση ενεργειών για ανέργους διενεργείται σε δύο 
φάσεις. 

ΑΡΘΡΟ 10 

1. Στην πρώτη φάση αξιολόγησης γίνεται έλεγχος της 
πληρότητας των τυπικών στοιχείων και δικαιολογητικών 
της πρότασης και συμπληρώνεται το ΕΝΤΥΠΟ ΕΛΕΓΧΟΥ 
ΠΛΗΡΟΤΗΤΑΣ (έντυπα 1 και 2). 

2. Το αποτέλεσμα πρέπει να τεκμηριώνεται από τις πα¬ 
ρατηρήσεις και την αιτιολόγηση των ασκούντων τον έλεγ¬ 
χο υπαλλήλων. 

3. Ο έλεγχος της πρώτης φάσης διενεργείται από διμε- 
λή επιτροπή της Περιφέρειας που ορίζεται με απόφαση 
του Γενικού Γραμματέα της Περιφέρειας. Η διαδικασία 
του ελέγχου αρχίζει με την παραλαβή των σφραγισμένων 
φακέλων οι οποίοι έχουν υποβληθεί και πρωτοκολληθεί 
στη Γεν. Γραμματείατης Περιφέρειας. 

Ακολούθως αποσφραγίζεται ο φάκελος κάθε πρότασης 
και μετά από εξέταση συμπληρώνεται από τους υπαλλή¬ 
λους που διενεργούν τον έλεγχο πληρότητας τα έντυπα: 
α. των Στατιστικών στοιχείων της Πρότασης (υπ’ αριθμόν 
1 έντυπο του παραρτήματος της παρούσας απόφασης) 
και β. του ελέγχου πληρότητας (υπ’ αριθμόν 2 έντυπο) .Τα 
δύο αυτά έντυπα, μετά τη συμπλήρωση και των παρατη¬ 
ρήσεων, υπογράφονται από τους εν λόγω υπαλλήλους. 

4. Οι προτάσεις που μετά τον έλεγχο χαρακτηρίζονται 
ως ΠΛΗΡΕΙΣ προωθούνται στην δεύτερη φάση αξιολόγη¬ 
σης αφού επισυναφθούν τα έντυπα των “Στατιστικών 
Στοιχείων" και του "Ελέγχου πληρότητας". 

5. Μια πρόταση χαρακτηρίζεται ως ΕΛΛΙΠΗΣ στην περί¬ 
πτωση που έστω και ένα από τα τυπικά στοιχεία ή και δι- 
καιολογητικά δεν έχει επισυναφθεί στο φάκελο που υπο¬ 
βλήθηκε. Οι προτάσεις που θα χαρακτηριστούν ως 
ΕΛΛΙΠΕΙΣ καταγράφονται από τους υπαλλήλους που διε¬ 
νεργούν τον έλεγχο πληρότητας σε ειδικό κατάλογο που 
περιέχεται ο αριθμός πρωτοκόλλου, η επωνυμία του αι- 
τούντος φορέα και οι διαπιστωθείσες ελλείψεις. 


ΑΡΘΡΟ 11 

Κατά την δεύτερη φάση η ενέργεια αξιολογείται βάση 
τριών ενοτήτων κριτηρίων που αφορούν: 

α. Τη δομή και το περιεχόμενο της πρότασης 

β. Τη μεθοδολογία και τις διαδικασίες εφαρμογής 

γ. Ταπροσδοκώμενα αποτελέσματα τηςπροτεινόμενης 
ενέργειας. 

1. Η δομή και το περιεχόμενο της πρότασης αξιολογεί¬ 
ται κυρίως σε σχέση με: 

-το σκοπό και τους στόχους του προγράμματος. 

- τα προσόντα και τις προδιαγραφές των υπό κατάρτιση 
ατόμων. 

- το επιστημονικό επίπεδο, την επαγγελματική εμπειρία 
των εκπαιδευτών και του επιστημονικού υπευθύνου του 
προγράμματος καθώς και τη συμβατότητάτους σε σχέση 
με τα θεματικά αντικείμενα του προγράμματος. 

2. Η μεθοδολογία και οι διαδικασίες εφαρμογής αξιολο¬ 
γούνται κυρίως σε σχέση με: 

- την καταλληλότητα των εκπαιδευτικών μεθόδων, την 
ανταπόκρισή τους στο αντικείμενο κατάρτισης & στο επί¬ 
πεδο των καταρτιζομένων έτσι ώστε να εξασφαλίζεται η ε¬ 
νεργός συμμετοχή τους. 

-την επάρκειατου εξοπλισμού καιτης υποδομής που θα 
χρησιμοποιηθούν 

- την υλοποίηση της πρακτικής άσκησης όσον αφορά ει¬ 
δικότερα την διασύνδεση με τις επιχειρήσεις. 

- το σύστημα παρακολούθησης της πορείας υλοποίη¬ 
σης του προγράμματος και το εσωτερικό σύστημα αξιο¬ 
λόγησης. 

3. Τα προσδοκώμενα αποτελέσματα της ενέργειας α¬ 
ξιολογούνται κυρίως σε σχέση με: 

- την μεθοδολογία παρακολούθησης των καταρτιζομέ- 
νων και της κατάστασής τους στην αγορά εργασίας μετά 
το τέλος του προγράμματος. 

- την προοπτική απορρόφησης των καταρτιζομένων α¬ 
πό τις συνεργαζόμενες επιχειρήσεις. 

ΑΡΘΡΟ 12 

Η αξιολόγηση της κάθε πρότασης στη δεύτερη φάση γί¬ 
νεται από ειδική γνωμοδοτική επιτροπή η οποία αποτελεί- 
ταιαπό: 

- έναν εκπρόσωπο της Περιφέρειας ( αρμόδιο χειριστή 
του ΕΚΤ) ως Πρόεδρο. 

- έναν εκπρόσωποτου Υπ. Εργασίας,(από τη Διεύθυνση 
Σχεδιασμού και εφαρμογής Προγραμμάτων ΕΚΤ). 

- έναν εμπειρογνώμονα κοινής αποδοχής Κ-Μ και Ε. Ε. 

ΑΡΘΡΟ 13 

1. Η κρίση των μελών της γνωμοδοτικής επιτροπής εκ¬ 
φράζεται αναλυτικά με τη βαθμολόγηση των αντίστοιχων 
κριτηρίων σε κλίμακα από 1-10 και με έκθεση αιτιολογεί¬ 
ται η κρίση τους στα θετικά σημεία και τις αδυναμίες της 
πρότασης. 

2. Τα μέλη της γνωμοδοτικής επιτροπής αποτυπώνουν 
την κρίση τους στο υπ αριθμ. 3 ΕΝΤΥΠΟ, ο κάθε ένας χω¬ 
ριστά. 

3. Με βάση την βαθμολόγηση των μελών της γνωμοδο¬ 
τικής η αξιολόγηση στηρίζεται στις παρακάτω τρεις (3) ε¬ 
νότητες κριτηρίων: 

Α. Η βαθμολογίατης δομής και περιεχομένου πρότασης 
με συντελεστή βαρύτητας 40% 

Β. Η βαθμολογία της μεθοδολογίας και των διαδικασιών 
εφαρμογής με συντελεστή βαρύτητας 35%. 

Γ. Η βαθμολογία των προσδοκώμενων αποτελεσμάτων 
με συντελεστή βαρύτητας 25%. Το κάθε μέλος βαθμολο¬ 
γεί με βάση τον ακόλουθο τύπο: 

Τ= Α(0,40) +Β(0,35) +Γ(0,25) 

Ο παραπάνω τύπος προσαρμόζεται σεΤΙ,ΑΙ, Β1, Γ 1 και 
σε Τ2, Α2, Β2, Γ2 και Τ3, Α3, Β3, Γ3 για το κάθε μέλος της 
γνωμοδοτικής. 

4. Το σύνολο της βαθμολογίας της πρότασης υπολογί¬ 
ζεται από τον Πρόεδρο της αντίστοιχης Γνωμοδοτικής 
Επιτροπής . Κάθε πρόταση στη Β’ φάση αξιολόγησης 
λαμβάνει καιτοντελικό βαθμό Τ4 βάσει του παρακάτω τύ¬ 
που: 

Τ4 = Α(0.40) +Β(0.35) +Γ(0.25) 

Όπου 

Α: Μέσος Όρος του Α1, Α2και Α3 
Β: Μέσος Όρος του Β1, Β2 και Β3 
Γ: Μέσος Όρος του Γ1, Γ2και Γ3 

5. Καταρτίζονται πίνακες στους οποίους απεικονίζονται 
οι βαθμοί ΤΙ, Τ2, και Τ3 κάθε πρότασης. 

Η πρόταση χαρακτηρίζεται: 

Α. ΠΟΛΥ ΚΑΛΗ, εφ’όσον έλαβε Τ4 βαθμό 8 -10 
Β. ΚΑΛΗ, εφ' όσον έλαβε Τ4 βαθμό 5-7,999 
Γ. ΑΝΕΠΑΡΚΗΣ εφ' όσον έλαβε Τ4 βαθμό 1-4, 999 

ΑΡΘΡΟ 14 

1. Τα πρόσωπα που ορίζονται μέλη των Γνωμοδοτικών 
Επιτροπών δεν επιτρέπεται να έχουν ουδεμία εμφανή ή α¬ 
φανή οικονομική σχέση και εν γένει συνεργασία οποιοσ¬ 
δήποτε μορφής με τους προτείνοντες την ενέργεια φο¬ 
ρείς. Επίσης δεν επιτρέπεται να έχουν συγγενικό δεσμό 
μέχρι και 3ου βαθμού συγγένειας με τους μετόχους ή και 
τους νομίμους εκπροσώπους των προτεινόντων φορέων. 
Σε περίπτωση που συντρέχει οποιοδήποτε από τα προα- 
ναφερόμενα κωλύματα το μέλος της γνωμοδοτικής επι¬ 
τροπής οφείλει να ζητά την εξαίρεσή του. Προς το σκοπό 
αυτό τα μέλη των γνωμοδοτικών επιτροπών μετά τον ορι¬ 
σμό τους υποβάλλουν σχετική υπεύθυνη δήλωση του Ν. 
1599/86. 

2. Η Γνωμοδοτική Επιτροπή συνεδριάζει σε πλήρη σύν¬ 
θεση μετά από πρόσκληση του προέδρου της. 

3. Στα μέλη της Γ. Ε. κατά την ώρα της συνεδριάσεως δί¬ 
δεται από τον Πρόεδρο της Επιτροπής ο φάκελος της κά¬ 
θε πρότασης όπως αυτός υποβλήθηκε στη Γεν. Γραμμα¬ 
τεία της Περιφέρειας. 

4. Κάθε πρόταση παρουσιάζεται στη Γ. Ε. από τον 
Πρόεδρό της ο οποίος και την εισηγείται. Ακολουθεί συ- 
ζήτηση με σκοπό την διαμόρφωση άποψης για το βαθμό 
επάρκειας της πρότασης με βάση τα κριτήρια του Ε. Π., 
Στη συνέχεια κάθε Μέλος της Γ. Ε. βαθμολογεί την πρό¬ 
ταση χωριστά για κάθε ενότητα κριτηρίων, με βαθμό 1 έ¬ 
ως 10, σε ειδικό έντυπο , το οποίο υπογράφει καιπαραδί- 
δει στον πρόεδρο της Γ. Ε. 

Οι προτάσεις που χαρακτηρίζονται ως ΑΝΕΠΑΡΚΕΙΣ α¬ 
πορρίπτονται ενώ οι προτάσεις που χαρακτηρίζονται ως 
ΠΟΛΥ ΚΑΛΕΣ ή ΚΑΛΕΣ κατατάσσονται ανάλογα με τη 


βαθμολογία τους και προωθούνται για υλοποίηση κατά 
προτεραιότητα, με βάση τους διαθέσιμους πόρους. 

5. Η Γ. Ε. μπορεί επίσης να διατυπώσει συγκεκριμένες υ¬ 
ποδείξεις τροποποιήσεων για το αντικείμενο, τη σύνθεση 
των ομάδων εκπαιδευτών ή για άλλα στοιχεία της πρότα¬ 
σης για τα οποία θεωρεί ότι χρειάζονται βελτίωση. Οι πα- 
ρατηρήσεις αυτές καταγράφονται στο Ειδικό Έντυπο 
βαθμολογίας. Η Γ. Ε. ερευνά επίσης το ύψος και την ανά- 
λυσητου προϋπολογισμού, και μπορεί να προτείνει, όπου 
κριθεί αναγκαίο, συγκεκριμένες περικοπές. 

6. Μετά την τελική βαθμολόγηση των προτάσεων για υ¬ 
λοποίηση ενεργειών συνεχιζόμενης επαγγελματικής κα¬ 
τάρτισης ανέργων, η γνωμοδοτική επιτροπή παραπέμπει 
τις προτάσεις για έλεγχο στην αρμόδια υπηρεσία της Γεν. 
Γραμματείας της Περιφέρειας, η οποία ελέγχει αν η δυ¬ 
ναμικότητα, ανά βάρδια, των φορέων υλοποίησης αντα- 
ποκρίνεται στο σύνολο των εγκεκριμένων αιτήσεώντους. 

Β’ ΕΝΕΡΓΕΙΕΣ ΚΑΤΑΡΤΙΣΗΣ ΕΡΓΑΖΟΜΕΝΩΝ ΚΑΙ 
ΑΥΤΟΑΠΑΣΧΟΛΟΥΜΕΝΩΝ ΣΤΑ ΠΛΑΙΣΙΑ ΤΩΝ ΠΕΠ 

ΑΡΘΡΟ 15 

1. Η Αξιολόγηση των ενεργειών Επαγγελματικής Κα¬ 
τάρτισης εργαζομένων και αυτοαπασχολουμένων που υ¬ 
λοποιούνται στα πλαίσια των ΠΕΠ, γίνεται από την ειδική 
γνωμοδοτική επιτροπή που προβλέπεται στο άρθρο 12 
της παρούσας. 

Η ειδική αυτή επιτροπή προβαίνει στην αξιολόγηση της 
συμβατότητας,συμπληρωματικότητας και συνέργειας 
των προτεινομένων ενεργειών επαγγελματικής κατάρτι¬ 
σης μετά υλοποιούμενα ή προγραμματιζόμενα έργα στο 
πλαίσιο των αντίστοιχων υποπρογραμμάτων του ΠΕΠ. 

2. Η Ειδική Γνωμοδοτική Επιτροπή του παρόντος άρ¬ 
θρου δύναται να διατυπώσει υποδείξεις τροποποιήσεων 
για το αντικείμενο κατάρτισης, τη σύνθεση των ομάδων 
εκπαιδευτών ή για άλλα στοιχεία της πρότασης για τα ο¬ 
ποία θεωρεί ότι χρειάζονται βελτίωση. Οι παρατηρήσεις 
αυτές καταγράφονται σε ειδικό έντυπο Νο 4. Η Ειδική Γ. 
Ε. ερευνά επίσης το ύψος και την ανάλυση του προϋπο¬ 
λογισμού και μπορεί να προτείνει, όπου κριθεί αναγκαίο, 
συγκεκριμένες περικοπές, σύμφωνα με το ισχύον σύστη¬ 
μα διαχείρισης. 

Γ’ ΓΙΑ ΕΝΕΡΓΕΙΕΣ ΚΑΤΑΡΤΙΣΗΣ ΕΡΓΑΖΟΜΕΝΩΝ ΔΗ¬ 
ΜΟΣΙΩΝ ΕΠΙΧΕΙΡΗΣΕΩΝ ΟΡΓΑΝΙΣΜΩΝ ΚΑΙ ΤΡΑΠΕΖΩΝ 

ΑΡΘΡΟ 16 

1. Για την αξιολόγηση των προτάσεων για ενέργειες συ- 
νεχιζόμενης επαγγελματικής κατάρτισης εργαζομένων 
στις Δημόσιες Επιχειρήσεις, Οργανισμούς & Τράπεζες 
που είναι δικαιούχοι φορείς κατά το έτος 1997, συγκρο¬ 
τείται με Υπουργική Απόφαση Τριμελής Ειδική Γνωμο¬ 
δοτική Επιτροπή η οποία απαρτίζεται από έναν (1) υπάλ¬ 
ληλο της Δ/νσης Σχεδιασμού και εφαρμογής προγραμ¬ 
μάτων ΕΚΤ του Υπουργείου Εργασίας, έναν (1) 
εκπρόσωπο του εποπτεύοντος τον Φορέα Υπουργείου 
κατά περίπτωση και έναν (1) εμπειρογνώμονα κοινής α¬ 
ποδοχής από το Υπουργείο Εργασίας και την Ε. Ε. με ε- 
ξειδίκευση σε θέματα επαγγελματικής κατάρτισης ή και 
αγοράς εργασίας. 

2. Η Ειδική Γ νωμοδοτική Επιτροπή προβαίνει στην αξιο¬ 
λόγηση της συμβατότητας των ενεργειών επαγγελματι¬ 
κής κατάρτισης με τις αναπτυξιακές δυνατότητες και 

προοπτικές των ενδιαφερομένων φορέων όπως αυτές α- 
ναφέρονται στην σχετική υποβληθείσα αίτηση των ενδια¬ 
φερομένων φορέων. 

Η εν λόγω επιτροπή ερευνά επίσης το ύψος και την ανά¬ 
λυση του προϋπολογισμού και μπορεί να προτείνει, όπου 
κριθεί αναγκαίο, συγκεκριμένες περικοπές, σύμφωνα με 
το ισχύον σύστημα διαχείρισης. 

ΑΡΘΡΟ 17 

1. Τα παραπάνω αναφερόμενα έντυπα αριθμ. 1,2,3, και 
4, εκδίδονται από το Υπουργείο Εργασίας. 


2. Οι αναφερόμενες στη παρούσα απόφαση προθε¬ 
σμίες αφορούν ημερολογιακές ημέρες εκτός εάν ρητά ο¬ 
ρίζεται διαφορετικά. 

3. Η παρούσα Υπουργική Απόφαση ισχύει από τη δημο¬ 
σίευσή της στην Εφημερίδα της Κυβερνήσεως 

Η παρούσα να δημοσιευθεί στην Εφημερίδατης Κυβερ¬ 
νήσεως 

Αθήνα, 4 Αυγούστου 1997 

ΟΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


